Nikodémus ezt kérdezte tőle: „Hogyan születhetik az ember, amikor vén? Bemehet anyja méhébe és megszülethetik ismét?” Jn. 3,4

Nikodémus teljesen összezavarodik Jézus válaszától. A válasz ledöntötte a talán útközben vagy talán már korábban felépített érvrendszert. Sőt, a kijelentés hatására egy mindenki számára ismert dolog válik kérdésessé Nikodémusban: mint kisgyermek újra születni - de hisz ez lehetetlen! Persze hogy lehetetlen. Jézus nem is így és nem is erre gondol itt.

Egy üdvözlő mondat, egy válasz és máris kitűnik ki a Tanító kettejük közül. Igen, Jézus.

De azért ne legyintsük elhamarkodottan Nikodémus válaszára sem. Lehet, hogy csak arra gondolt: Jézusnál minden lehetséges? Még az újbóli születés is? Ha ez volt a kérdés mögött, jól gondolkodott. Mert Jézusnál valóban minden lehetséges.

De a Mennyei Atya nem ezt a megoldást választotta az újjászületésre. Ő a Kereszt Áldozatán keresztül ad megoldást. Ez az áldozat maga Jézus Krisztus. Az áldozatot – mint Főpap – Maga Jézus mutatta be. Az Ő áldozata az újraszületés alapja és lehetősége minden ember számára. *VGy*